मैं ये सब सोच ही रहा था कि इकोनॉमिक टाइम्स पढूं क्योंकि व्यंग्य के उस्ताद आलोक पुराणिक साहब फरमाते हैं कि व्यंग्य अर्थशास्त्र से ही पैदा होता है ,उस्ताद लोग कभी पूरी बात नहीं बताते तो बड़ी उम्र की सुष्मिता सेन की फ़ोटो के साथ मेरे मोबाईल में एक खबर चमकी कि सुष्मिता सेन को एक केस के निपटारे में जो रकम मिली थी वो आयकर विभाग कैपिटल गेन मानकर एक दशक से उनसे टैक्स मांग रहा था खबर है कि अब अदालत ने उसे कैपिटल रिसीट मान लिया है ,मेरे जैसे अल्पज्ञ के लिये गेन और रिसीट दोनों का मतलब कुछ पाना ही होता है लेकिन कानून की नजर में अगर आप गेन को रिसीट साबित कर दें तो बहुत सा टैक्स आपका बच सकता है ।